greek_downloads/Οικονομική Έκθεση ΠΑΠΟΥΤΣΑΝΗΣ Α.Β.Ε.Ε. (2024,Εξαμηνιαία,Μητρική)/images/page_23.png
Εξαμηνιαία Οικονομική Έκθεση 
(1η Ιανουαρίου 2024 – 30η Ιουνίου 2024) 
 
22 
 
ΔΠΧΑ 19 «Θυγατρικές χωρίς Δημόσια Ευθύνη: Γνωστοποιήσεις» (εφαρμόζεται για ετήσιες περιόδους 
που ξεκινούν την ή μετά την 01/01/2027) 
Το Μάιο του 2024, το Συμβούλιο Διεθνών Λογιστικών Προτύπων  (IASB) προέβη στην έκδοση ενός νέου 
Προτύπου, του ΔΠΧΑ 19 «Θυγατρικές χωρίς Δημόσια Ευθύνη: Γνωστοποιήσεις».  Το νέο πρότυπο επιτρέπει 
στις οικονομικές οντότητες που πληρούν τις προϋποθέσεις του, να επιλέξουν να εφαρμόσουν τις 
μειωμένες απαιτήσεις γνωστοποιήσεων του ΔΠΧΑ 19 αντί των απαιτήσεων γνωστοποίησης που ορίζονται 
στα άλλα ΔΠΧΑ. Το ΔΠΧΑ 19 λειτουργεί παράλληλα με τα άλλα ΔΠΧΑ,  καθώς οι θυγατρικές θα πρέπει να 
εφαρμόζουν τις απαιτήσεις επιμέτρησης, αναγνώρισης και παρουσίασης που ορίζονται στα άλλα ΔΠΧΑ και 
τις μειωμένες απαιτήσεις γνωστοποιήσεων που περιγράφονται στο ΔΠΧΑ 19. Απλοποιείται έτσι η 
προετοιμασία των οικονομικών καταστάσεων για τις θυγατρικές που πληρούν τις προϋποθέσεις 
εφαρμογής αυτού του προτύπου ενώ ταυτόχρονα διατηρείται η χρησιμότητά τους για τους χρήστες.  Οι 
τροποποιήσεις ισχύουν για λογιστικές περιόδους με ημερομηνία έναρξης την ή μετά την 1η Ιανουαρίου 
2027.  Η Εταιρεία θα εξετάσει την επίπτωση όλων των παραπάνω στις Οικονομικές της Καταστάσεις. Τα 
ανωτέρω δεν έχουν υιοθετηθεί από την Ευρωπαϊκή Ένωση. 
ΔΠΧΑ 9-Τροποποιήσεις στην ταξινόμηση και επιμέτρηση των Χρηματοοικονομικών μέσων (εφαρμόζεται 
για ετήσιες περιόδους που ξεκινούν την ή μετά την 01/01/2026) 
Το Μάιο του 2024, το Συμβούλιο Διεθνών Λογιστκών Προτύπων  (IASB) εξέδωσε τροποποιήσεις  για τις 
απαιτήσεις ταξινόμησης και επιμέτρησης του ΔΠΧΑ 9 «Χρηματοοικονομικά Μέσα» και αντίστοιχες 
γνωστοποιήσεις του ΔΠΧΑ 7 «Χρηματοοικονομικά Μέσα: Γνωστοποιήσεις». Ειδικότερα, με τις νέες 
τροποποιήσεις διευκρινίζεται πότε πρέπει να αποαναγνωρίζεται μια χρηματοοικονομική υποχρέωση όταν 
η εξόφλησή της γίνεται μέσω ηλεκτρονικής πληρωμής. Επίσης, παρέχεται επιπλέον καθοδήγηση για την 
αξιολόγηση των χαρακτηριστικών συμβατικών ταμειακών ροών για χρηματοοικονομικά περιουσιακά 
στοιχεία συνδεδεμένα με κριτήρια ESG (περιβαλλοντικά, κοινωνικά και εταιρικής διακυβέρνησης). 
Επιπλέον, τροποποιήθηκαν οι απαιτήσεις γνωστοποιήσεων σχετικά με τις επενδύσεις σε συμμετοχικούς 
τίτλους που προσδιορίζονται στην εύλογη αξία μέσω των λοιπών συνολικών εισοδημάτων και 
προστέθηκαν απαιτήσεις γνωστοποιήσεων για χρηματοοικονομικά μέσα με ενδεχόμενα χαρακτηριστικά 
μη σχετιζόμενα άμεσα με βασικούς κινδύνους και κόστη δανεισμού. Οι τροποποιήσεις ισχύουν για 
λογιστικές περιόδους με ημερομηνία έναρξης την ή μετά την 1η Ιανουαρίου 2026.  Η Εταιρεία θα εξετάσει 
την επίπτωση όλων των παραπάνω στις Οικονομικές της Καταστάσεις. Τα ανωτέρω δεν έχουν υιοθετηθεί 
από την Ευρωπαϊκή Ένωση. 
 
5.3.1. Σημαντικές λογιστικές εκτιμήσεις και παραδοχές 
H σύνταξη των ατομικών οικονομικών καταστάσεων απαιτεί τη διενέργεια εκτιμήσεων και κρίσεων καθώς 
και την υιοθέτηση παραδοχών από την πλευρά της Διοίκησης, οι οποίες επηρεάζουν τις αξίες των εσόδων, 
των εξόδων, των περιουσιακών στοιχείων, των υποχρεώσεων και των γνωστοποιήσεων για ενδεχόμενες 
απαιτήσεις και υποχρεώσεις που περιλαμβάνονται στις οικονομικές καταστάσεις. Η Διοίκηση σε συνεχή 
βάση αξιολογεί τις εκτιμήσεις, τις κρίσεις και τις παραδοχές αυτές, οι οποίες αφορούν κυρίως την 
πρόβλεψη για επισφαλείς απαιτήσεις - αναμενόμενες πιστωτικές ζημιές, την πρόβλεψη για αποζημίωση 
προσωπικού λόγω εξόδου από την υπηρεσία, την πρόβλεψη για απομείωση αξίας των αποθεμάτων, την 
απομείωση ενσώματων παγίων και άυλων περιουσιακών στοιχείων καθώς και την εκτίμηση της ωφέλιμης 
ζωή τους, την αναγνώριση εσόδων και εξόδων, τις εκκρεμείς νομικές υποθέσεις, την πρόβλεψη για φόρο 
εισοδήματος καθώς και ανακτησιμότητα των αναβαλλόμενων φορολογικών απαιτήσεων. 
Οι εκτιμήσεις, οι κρίσεις και οι παραδοχές αυτές βασίζονται σε εμπειρικά δεδομένα αλλά και άλλους 
παράγοντες όπως οι προσδοκίες για μελλοντικά γεγονότα που θεωρούνται αναμενόμενα υπό εύλογες 
συνθήκες.
<div>
<p>Εξαμηνιαία Οικονομική Έκθεση</p>
<p>(1η Ιανουαρίου 2024 – 30η Ιουνίου 2024)</p>
<p>22</p>
<p>ΔΠΧΑ 19 «Θυγατρικές χωρίς Δημόσια Ευθύνη: Γνωστοποιήσεις» (εφαρμόζεται για ετήσιες περιόδους</p>
<p>που ξεκινούν την ή μετά την 01/01/2027)</p>
<p>Το Μάιο του 2024, το Συμβούλιο Διεθνών Λογιστικών Προτύπων  (IASB) προέβη στην έκδοση ενός νέου</p>
<p>Προτύπου, του ΔΠΧΑ 19 «Θυγατρικές χωρίς Δημόσια Ευθύνη: Γνωστοποιήσεις».  Το νέο πρότυπο επιτρέπει</p>
<p>στις οικονομικές οντότητες που πληρούν τις προϋποθέσεις του, να επιλέξουν να εφαρμόσουν τις</p>
<p>μειωμένες απαιτήσεις γνωστοποιήσεων του ΔΠΧΑ 19 αντί των απαιτήσεων γνωστοποίησης που ορίζονται</p>
<p>στα άλλα ΔΠΧΑ. Το ΔΠΧΑ 19 λειτουργεί παράλληλα με τα άλλα ΔΠΧΑ,  καθώς οι θυγατρικές θα πρέπει να</p>
<p>εφαρμόζουν τις απαιτήσεις επιμέτρησης, αναγνώρισης και παρουσίασης που ορίζονται στα άλλα ΔΠΧΑ και</p>
<p>τις μειωμένες απαιτήσεις γνωστοποιήσεων που περιγράφονται στο ΔΠΧΑ 19. Απλοποιείται έτσι η</p>
<p>προετοιμασία των οικονομικών καταστάσεων για τις θυγατρικές που πληρούν τις προϋποθέσεις</p>
<p>εφαρμογής αυτού του προτύπου ενώ ταυτόχρονα διατηρείται η χρησιμότητά τους για τους χρήστες.  Οι</p>
<p>τροποποιήσεις ισχύουν για λογιστικές περιόδους με ημερομηνία έναρξης την ή μετά την 1η Ιανουαρίου</p>
<p>2027.  Η Εταιρεία θα εξετάσει την επίπτωση όλων των παραπάνω στις Οικονομικές της Καταστάσεις. Τα</p>
<p>ανωτέρω δεν έχουν υιοθετηθεί από την Ευρωπαϊκή Ένωση.</p>
<p>ΔΠΧΑ 9-Τροποποιήσεις στην ταξινόμηση και επιμέτρηση των Χρηματοοικονομικών μέσων (εφαρμόζεται</p>
<p>για ετήσιες περιόδους που ξεκινούν την ή μετά την 01/01/2026)</p>
<p>Το Μάιο του 2024, το Συμβούλιο Διεθνών Λογιστκών Προτύπων  (IASB) εξέδωσε τροποποιήσεις  για τις</p>
<p>απαιτήσεις ταξινόμησης και επιμέτρησης του ΔΠΧΑ 9 «Χρηματοοικονομικά Μέσα» και αντίστοιχες</p>
<p>γνωστοποιήσεις του ΔΠΧΑ 7 «Χρηματοοικονομικά Μέσα: Γνωστοποιήσεις». Ειδικότερα, με τις νέες</p>
<p>τροποποιήσεις διευκρινίζεται πότε πρέπει να αποαναγνωρίζεται μια χρηματοοικονομική υποχρέωση όταν</p>
<p>η εξόφλησή της γίνεται μέσω ηλεκτρονικής πληρωμής. Επίσης, παρέχεται επιπλέον καθοδήγηση για την</p>
<p>αξιολόγηση των χαρακτηριστικών συμβατικών ταμειακών ροών για χρηματοοικονομικά περιουσιακά</p>
<p>στοιχεία συνδεδεμένα με κριτήρια ESG (περιβαλλοντικά, κοινωνικά και εταιρικής διακυβέρνησης).</p>
<p>Επιπλέον, τροποποιήθηκαν οι απαιτήσεις γνωστοποιήσεων σχετικά με τις επενδύσεις σε συμμετοχικούς</p>
<p>τίτλους που προσδιορίζονται στην εύλογη αξία μέσω των λοιπών συνολικών εισοδημάτων και</p>
<p>προστέθηκαν απαιτήσεις γνωστοποιήσεων για χρηματοοικονομικά μέσα με ενδεχόμενα χαρακτηριστικά</p>
<p>μη σχετιζόμενα άμεσα με βασικούς κινδύνους και κόστη δανεισμού. Οι τροποποιήσεις ισχύουν για</p>
<p>λογιστικές περιόδους με ημερομηνία έναρξης την ή μετά την 1η Ιανουαρίου 2026.  Η Εταιρεία θα εξετάσει</p>
<p>την επίπτωση όλων των παραπάνω στις Οικονομικές της Καταστάσεις. Τα ανωτέρω δεν έχουν υιοθετηθεί</p>
<p>από την Ευρωπαϊκή Ένωση.</p>
<p>5.3.1. Σημαντικές λογιστικές εκτιμήσεις και παραδοχές</p>
<p>H σύνταξη των ατομικών οικονομικών καταστάσεων απαιτεί τη διενέργεια εκτιμήσεων και κρίσεων καθώς</p>
<p>και την υιοθέτηση παραδοχών από την πλευρά της Διοίκησης, οι οποίες επηρεάζουν τις αξίες των εσόδων,</p>
<p>των εξόδων, των περιουσιακών στοιχείων, των υποχρεώσεων και των γνωστοποιήσεων για ενδεχόμενες</p>
<p>απαιτήσεις και υποχρεώσεις που περιλαμβάνονται στις οικονομικές καταστάσεις. Η Διοίκηση σε συνεχή</p>
<p>βάση αξιολογεί τις εκτιμήσεις, τις κρίσεις και τις παραδοχές αυτές, οι οποίες αφορούν κυρίως την</p>
<p>πρόβλεψη για επισφαλείς απαιτήσεις - αναμενόμενες πιστωτικές ζημιές, την πρόβλεψη για αποζημίωση</p>
<p>προσωπικού λόγω εξόδου από την υπηρεσία, την πρόβλεψη για απομείωση αξίας των αποθεμάτων, την</p>
<p>απομείωση ενσώματων παγίων και άυλων περιουσιακών στοιχείων καθώς και την εκτίμηση της ωφέλιμης</p>
<p>ζωή τους, την αναγνώριση εσόδων και εξόδων, τις εκκρεμείς νομικές υποθέσεις, την πρόβλεψη για φόρο</p>
<p>εισοδήματος καθώς και ανακτησιμότητα των αναβαλλόμενων φορολογικών απαιτήσεων.</p>
<p>Οι εκτιμήσεις, οι κρίσεις και οι παραδοχές αυτές βασίζονται σε εμπειρικά δεδομένα αλλά και άλλους</p>
<p>παράγοντες όπως οι προσδοκίες για μελλοντικά γεγονότα που θεωρούνται αναμενόμενα υπό εύλογες</p>
<p>συνθήκες.</p>
</div>